section_heading: Novija povijest
paragraph_text: Nakon stjecanja neovisnosti, grad postaje sjedište pokrajine Bari, a s početkom Somalijskog građanskog rata i osnivanja savezne države Puntland početkom 1990-ih, prerasta u gospodarski i geopolitički najvažniji grad sjeveroistoka Somalije, velikim dijelom zahvaljujući zemljopisnom smještaju. Od 2004., kada je imao 165 000 stanovnika, grad bilježi brzi rast stanovništva te je 2015. u njemu živjelo 700 000 stanovnika. Time je prerastao u treći najveći somalijski grad.